Haft er eftir Matthíasi Imsland , aðstoðarmanni Eyglóar Harðardóttur félags - og húsnæðismálaráðherra , að Ísland skuldbindi sig til að taka þátt í verkefninu , með fyrirvara um að það fáist fjármagn frá Alþingi . Ísland sé eins og aðrar Schengen-þjóðir að leggja sitt af mörkum til að taka á móti hópum flóttamanna og stuðli þannig að lausn á alþjóðlegu vandamáli . „ Þessi yfirlýsing er mjög í anda þeirrar stefnumótunar sem hefur verið í flóttamannaráði sem er starfandi í ráðuneytinu . Það er þannig að það hefur verið gert ráð fyrir að taka á móti allt að 25 flóttamönnum á ári svoleiðis að undirbúningur er hafinn , ” segir hann í samtali við Vísi . Auglýsing Frá árinu 2010 hafa íslensk stjórnvöld tekið á móti 39 flóttamönnum , eða átta á ári að meðaltali . Flóttamannastofnun Sameinuðu þjóðanna hefur kallað eftir því að íslensk stjórnvöld taki á móti fleirum , segir í frétt Vísis . Evrópulöndin ætluðu að taka við fleira fólki strax Upphaflega stóð til að um 40 þúsund flóttamenn myndu flytjast frá Grikklandi og Ítalíu til annarra ríkja Evrópusambandsins . Í gær varð hins vegar ljóst að 32 þúsund manns flytjast annað , frá og með október næstkomandi . Ákvörðun um frekari flutninga á 8000 manns til viðbótar verður tekin fyrir lok árs , samkvæmt frétt BBC . Talið er að um 150 þúsund manns hafi flúið heimalönd sín , vegna stríðsástands og fátæktar , og leitað til Evrópuríkja á þessu ári . Það er 150 prósent aukning frá árinu 2014 . Stærstur hluti þessara flóttamanna hefur farið til Grikklands og Ítalíu . Flóttamannabúðir í löndunum tveimur eru yfirfullar og kölluðu löndin því eftir aðstoð annarra ríkja ESB . Framkvæmdastjórn Evrópusambandsins tók ákvörðun um að 40 þúsund flóttamenn yrðu fluttir til annarra Evrópuríkja í kjölfar hræðilegs slyss í apríl , þegar fleiri en 800 einstaklingar drukknuðu undan ströndum Líbíu á hættulegri leið yfir Miðjarðarhafið til Evrópu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .